da it es en tr da da da da da en en es da de en hbs_lat sv da sv da es nb da da da da nb en fi ar da da da da de en nl da en da en da da da da da da da da da da da nb da da da en da da da da da da da da da da da da da da en da da da da da da da da en sv da nb en da da da da da da da da da nb da da en da da da da da da da da da da de en en da da da da sv en da en da da da da nb en
FOTOGRAFERING AF KÆLEDYR: 3 TIPS
september 23, 2016 by Brian S64
Frodo er ikke en præmiehund … overhovedet! Så da han ”myldrede” ind i studiet sammen med “sit menneske”, lignede kombinationen af hund og kamera ikke umiddelbart en nem udfordring!
Han hilste lidt reserveret på fotografen, snusede omkring og tjekkede det hele for gode lugte, tjekkede fotografen igen … og okay, så gik han med i studiet og blev sat op på det høje bord. Det krævede en mange gange ”sit” og ”dæk” og hel del godbidder at få indstillet lyset og få ham ”skudt ind” … helt naturligt!
Mange års erfaring har lært os, at stressniveauet skal ned, inden vi går i gang – så det kalkulerer vi altid med tid til. Det nytter ikke, at placere en stresset, kuldret hund på et bord, skælde ud, flytte rundt med uvante lamper og kameraer – og  forvente, at det uforstående dyr ikke reagerer på den uvante situation. Tricket er i stedet at bygge roen og fortroligheden op, så billederne bliver ægte og realistiske. Og så de gennem lyssætning og vinkel fremhæver dyrets form, farve og særlige kendetegn. Afspejler dyrets personlighed…
Egentlig er det vel ikke anderledes end ved portrætfotograferinger af babyer, børn og voksne?
Men hvorfor egentlig få fotograferet et kæledyr? Det er der mange grunde til! Billederne kan være til professionelt brug i forbindelse med avl og udstilling – til at hænge på væggen eller bare til at gemme. Hunde- og katteliv er korte … pludselig er de væk!
Vi arbejder både i studie og on location. Fra klassiske portrætter som billedet af Frodo til autentiske billeder af hest og rytter i aktion. Vi holder af både dyrene og den uforudsigelighed der altid er i dyrefotograferinger – og vi har 3 tips til dig, der skal have dit kæledyr fotograferet:
Forbered et “autentisk” portræt ved at sikre, at dit kæledyr ser ud, som “det plejer”. Overdriv ikke pelspleje for fotografens skyld – og fortæl os, hvad du skal bruge billederne til, så matcher vi dine ønsker.
Mød op med et motiveret dyr og giv dyret de bedste “rammer”: Har du en aktiv hund, så gå en lang tur, så toppen af aktivitetsniveauet er taget af, kan du motivere din hund med godbidder, så hav rigeligt i lommen og føler din kat sig mest tryg i en kurv eller et transportbur, så tag det med.
Husk at et stresset menneske giver et stresset dyr. Hvis vi har godt tid, så går det typisk hurtigst!
Vi ses i studiet og på marken med de 4-benede!
PS: Frodo fandt sin plads foran kameraet! Efter at han var hoppet ned af bordet et par gange, fangede vi hans glade, opmærksomme sheltie-personlighed i en lille serie af billeder. Og til Frodo: Tak fordi du ikke lettede ben i studiet … det er der flere af dine hanhunde-venner, der har gjort!
Skrevet i: BLOG POSTS, PORTRÆTFOTOGRAFERING, UTRADITIONELLE PORTRÆTTER
HVORDAN ER DET LIGE, DU SER UD??
oktober 7, 2015 by Brian S64
Lad os lige gå en runde på profilbilleder. I vores digitale verden har en portrætfotografering nemlig tit et andet formål end at være et unikt minde …
Hvor hurtigt danner du dig et indtryk af en person, som du møder for første gang?  Som du slet ikke kender? Undersøgelser viser, at førstehåndsindtrykket betyder mere end 50%.  Vi bedømmer andre mennesker på bare 1 sekund – 1 !!!!! – og vi er verdensmestre i øvelsen ”Find 5 fejl”: De negative ting vinder tit over de positive …
I dag ”møder” vi ofte nye mennesker online, digitalt eller på anden måde uden at kunne kigge hinanden i øjnene og smile. Professionelt såvel som privat. Det betyder, at vi  lynhurtigt ”vurderer” nye mennesker ud fra … et foto:
Jobansøgninger følges af et billede …
De sociale medier bugner af profilbilleder fra LinkedIn over Twitter til Facebook …
Så ja, hvordan er det lige du ser ud?
Vi siger ikke, at en professionel fotograf er den eneste vej til et godt portræt. Men vi vil vove at påstå, at en portrætfotografering er en god investering, hvis du har ambitioner, baggrund og drive til at gå efter drømmekarrieren … Uanset om det handler om dit første job efter endt uddannelse eller direktørposten.
Du skal ikke give indtryk af at være noget andet, end du er! Men du kan lige så godt vise din allerbedste side. Og det kan vi som fotografer og ”udenforstående” hjælpe dig med. Vi ser ikke ”fejl og mangler” … vi ser dig med professionelle øjne.
Når vi mødes, tager vi en snak om, hvad du skal bruge billedet til. Vi går i gang og  guider dig gennem en afslappet fotografering. Vi har input til dit tøjvalg, vælger den bedste vinkel og lyssætning.
Og inden du får billederne til din ansøgning, din LinkedIn-profil – eller det du skal bruge dine til – så finpudser vi dem.
Tjek lige Jan på billedet her. Det er ikke et klassisk portræt. Det er et personligt billede med lidt kant af et menneske med erfaring fra en lang karriere og en oversøisk udstationering i bagagen. Nu er han tilbage i Danmark for at fortsætte karrieren: Fokuseret, ambitiøs – og aldrig kedelig!
Vi ønsker Jan – og alle i andre – held og lykke med jobsøgningen med ét kort spørgsmål: Hvordan vil du gerne se ud i din næste ansøgning?
Skrevet i: PORTRÆTFOTOGRAFERING, REKLAMEFOTOGRAFI
BRYLLUPSFOTOS … I SMUKT LYS
oktober 7, 2015 by Brian S64
Alle brudepar har sikkert sendt vejrguderne en stor tanke … og bedt om godt vejr på den store dag. Alt er bare nemmere, mere festligt, afslappet og smukkere i tørvejr og allerhelst i sol. Når vi som fotografer får en bryllupsbooking, forbereder vi os imidlertid altid på lidt af hvert. Mange års erfaring som fotografer fortæller os, at det er en god idé at pakke udstyret, så der er plads til overraskelser og fleksibilitet…
Vores bryllupsfotograferinger er vidt forskellige … fra enkle, klassiske bryllupsportrætter i studiet til heldags reportagefotograferinger, hvor vi følger brudeparret gennem hele dagen, ved ankomst til kirken, efter vielsen og til reception og fest.
Bryllupsportrætter i studiet er enkle at forberede. Oftest ved vi på forhånd, om vi skal arbejde i sort/hvid eller farve – og vi har altid i forvejen aftalt stilen i billederne med brudeparret, så fotograferingen kun bliver en kort pause i en festlig og minderig dag.
Når vi arbejder med større bryllupsreportager og bryllupsportrætter på location, gælder det selvfølgelig også, at langt de fleste spørgsmål er afklaret med brudeparret på forhånd, så vi på selve dagen blot skal være ”den usynlige gæst”, der fanger stemninger, smil, tårer og minderige øjeblikke.
Vi forbereder os ved at pakke, så vi ALDRIG kommer til at mangle udstyr … vi har altid ekstra kameraer, objektiver, etc. i bilen. Dagen kan ikke gøres om … øjeblikket kommer aldrig tilbage!
Og selvom vi også sender vejrguderne en venlig tanke og håber på respons i form af sol og varme (eller måske bare tørvejr), så har vi taget konsekvensen af at bo i et vejrmæssigt utilregneligt land og investeret i vores egen ”sol” – igen ud fra tanken om aldrig at ”gå ned på udstyr”. Den unikke, kraftige lyskilde skaber en varm og smuk stemning … og kan redde de skønneste minder fra en stor dag
Kig med på et par billeder af et smukt par, som blev viet i Skagen i sommeren 2015. Vejret var lidt diset … men det var tørvejr, og de kunne holde varmen. Så vi tog ud i klitterne med vores egen sol, samarbejdede koncentreret, fik fantastisk skønne billeder med hjem – og var retur efter en lille time … hvor vi resten af dagen bevægede os ubemærket rundt blandt gæsterne og havde en travl og dejlig dag i fine omgivelser. Og billederne … de blev modtaget med begejstring!
Tak for en god oplevelse!
At redde stemningen på en diset dag … medbring solen!
Skrevet i: BRYLLUPSFOTOGRAFERING, PORTRÆTFOTOGRAFERING
BABYFOTOGRAFERING: TE FIRST YEAR
september 25, 2015 by Brian S64
Dette blogindlæg skal handle om et helt år: Om babyfotografering ! Og om hvordan 12 billeder kan fortælle historien om det allerførste år i et barns liv. Fra spæd nyfødt over baby til et lille barn …
Babyklubben, som er vores tilbud til nybagte forældre om 12 portrætfotograferinger i løbet af det første år, er for mig en af de skønneste opgaver: Den giver ikke bare chancen for at ”få fingre” i meget spæde babyer … men også for at følge en udvikling, møde en række dejlige forældre – og skabe en serie af helt specielle og personlige billeder af de små guldklumper.
Jeg bliver tit spurgt, hvor tidligt man skal komme til den første fotografering. Og jeg ved godt, at nybagte forældre (og bedsteforældre) tænker, at en fotografering kan være en stressende og kølig oplevelse, der kan være svær at passe ind mellem amning, bleskift, søvn og alt det nye, der pludselig skal gå op i en højere enhed.
Alligevel er mit bedste råd at komme så hurtigt som det overhovedet kan lade sig gøre … ring så snart barnet er født, book en tid – og kom som I er.   Vær sikker på, at jeg er forberedt, at studiet er lunt, at der er helt ro på – og at jeg har tid til, at I får klaret alle de små praktiske opgaver, inden vi går i gang. Her er der plads til både amning, bleskift og sovende babyer!
Det er nemlig så vigtigt for mig, at babyfotografering (og på samme måde børnefotografering) er en hyggestund – for det giver de allerbedste portrætter!
Og tænk ikke på hormonknopper eller lidt gulsot … alle de småting klarer vi i den efterfølgende billedbehandling.
Det første portræt definerer ikke nødvendigvis rammer, der gælder for alle 12 fotograferinger. Men her vælger I, om billederne skal være sort/hvid eller farve, og det valg råder jeg altid til at holde fast i i hele forløbet. Billederne fra de første måneder er typisk enkle.  Efterhånden som månederne går, kommer der flere muligheder til – og vi kan vælge, om vi holder fast i den rene, enkle stil – eller vi leger med portrætterne og matcher skiftende aldre med legetøj, rekvisitter, tøj – uden at gå på kompromis med det, som gør, at billederne både er karakteristiske og passer sammen som en serie.
De 12 billeder, som du kan se her, er til inspiration … forældrene til den dejlige, lille gut har valgt at lege lidt med portrætterne efter årstid og det, der kendetegnede tiden omkring fotograferingen. Jeg kom til at kende ham rigtig godt som månederne gik – og fotograferingerne var sjove, afslappede og hyggelige for os alle.
Og da de tolv måneder var gået var det ikke kun forældrene, der takkede for denne gang – jeg sagde også tak for lån af en skøn, skøn unge!
Skrevet i: BLOG POSTS, BØRN, SØSKENDE OG FAMILIER, PORTRÆTFOTOGRAFERING
TIL KAMP MOD KEDELIGE BILLEDER
juli 3, 2015 by Brian S64
Ka’ du ta’ et rigtig godt billede? Ja da, vil du sikkert svare! Det handler vel kun om et godt motiv?
Nej, det gør det faktisk ikke: Du kan tage et virkelig godt og interessant foto af et kedeligt motiv – og omvendt kan du have det smukkeste motiv og ende op med et rigtig kedeligt resultat, som slet ikke fanger…
Vi omsætter det lige til virkeligheden:
Måske husker du sidste gang du kom hjem fra ferie, hentede dine fotos ind på computeren for at vise dem til familie og venner … og hørte dig selv sige: “Altså, det var SÅ smukt i virkeligheden” … for nej, billederne levede slet ikke op til dine minder og den begejstring du oplevede, da du stod med kameraet.
Eller sidste gang du og ungerne var i skoven, hvor du tog en masse sjove billeder af dem, mens de legede, klatrede i træer, fandt mariehøns og frøer. Og blev så skuffet, da du så billederne hjemme. Hvor var intensiteten og entusiasmen blevet af?
På fotografskolen lærte vi detaljeret om komposition, linjer og at skabe det perfekte foto. Det fundament ligger så dybt i os, at vi ubevidst bruger det, hver eneste gang vi står bag kameraet – både her i studiet, ude på locations og privat – og bevidst og målrettet arbejder med det, når vi står over for udfordrende fotoopgaver. For os komposition sammen med bl.a. lyssætning indbegrebet af godt håndværk …
Og du kan sagtens på en mindre skala bruge nogle af de grundregler til dine hverdags- og feriefotos. En af verdens skarpeste fotografer, Steve McCurry, har nemlig lavet en lille guide, hvor han deler  9 brugbare tips til billedkomposition. Selvom han er prisbelønnet, verdenskendt og en avanceret fotograf, som du måske for det stærke foto af den af afghanske flygtning med de markante grønne øjne på forsiden af National Geographic, så er hans guide lige til at gå til – og overføre til dine motiver både i hverdagen og på ferien!
Derfor: Til kamp mod kedelige billeder … god fornøjelse!
Skrevet i: BLOG POSTS, BØRN, SØSKENDE OG FAMILIER, PORTRÆTFOTOGRAFERING, TIPS & TRICKS
Vil du modtage vores nyhedsbrev?
BØRN, SØSKENDE OG FAMILIER (2)
TIPS & TRICKS (1)
Restaurering af gamle fotos. Bevar dine minder digitalt.
FOTOGRAFERING AF KÆLEDYR: 3 TIPS
HVORDAN ER DET LIGE, DU SER UD??
BRYLLUPSFOTOS … I SMUKT LYS
BABYFOTOGRAFERING: TE FIRST YEAR
Copyright © 2022 · studio64.dk